
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 
FOCŞANI
H O T Ă R Â R E
privind aprobarea metodologiei de functionare si autorizare a teraselor sezoniere amplasate pe domeniul public/privat al Municipiului Focşani şi pe proprietăţi particulare
         Consiliul local al municipiul Focşani, judeţul Vrancea, întrunit în şedinţa ordinară:
- analizând proiectul de hotărâre iniţiat de consilierii locali Doina Fodoreanu si Liviu Oloeriu, prin care se propune aprobarea metodologiei de functionare si autorizare a teraselor sezoniere amplasate pe domeniul public/privat al Municipiului Focşani şi pe proprietăţi particulare şi raportul comun întocmit de Serviciul autorizare agenţi economici şi liberă iniţiativă, Serviciul juridic contencios, administrarea domeniului public şi privat, publicitate şi Serviciul  urbanism înregistrat la nr. 25491/26.05.2010;

- având în vedere avizele favorabile ale Comisiei pentru administraţia publică locală, juridică, anticorupţie şi integrare europeană şi Comisiei pentru amenajarea  teritoriului şi urbanism şi amendamentul d-lui consilier Liviu Ioan Oloeriu;
- conform art. 8, art. 9 din O.G. Nr. 99 din 29 august 2000, republicată, privind comercializarea produselor şi serviciilor de piaţă;

- în conformitate cu prevederile Legii nr. 52/2003, privind transparenţa decizională în administraţia publică;

-  în baza dispoziţiilor art. 36, alin.(1), alin. (2) lit. “c” şi in temeiul art. 45, alin. (3) din Legea nr. 215/2001 a administraţiei publice, republicata, cu modificările şi completările ulterioare.

H O T Ă R Ă Ş T E :

Art.1 Se aprobă metodologia de functionare si autorizare a teraselor sezoniere amplasate pe domeniul public/privat al Municipiului Focşani şi pe proprietăţi particulare, conform anexelor nr. 1 si 2, care fac parte integrantă din prezenta hotărâre.
          Art.2 Cu data prezentei se abroga H.C.L. nr. 317/2006 privind aprobarea Regulamentului de organizare si functionare a teraselor sezoniere amplasate pe domeniul public/privat al Municipiului Focsani.
Art.3 Prevederile prezentei hotărări se aplică începând cu 1 august 2010.

Art. 4 Prezenta hotărâre va fi comunicata de catre Serviciul administratie publica locală, legalitate, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic, contencios, administrarea domeniului public şi privat, publicitate, Serviciul urbanism, Serviciul autorizare agenţi economici, liberă iniţiativă. 
    PREŞEDINTE DE ŞEDINŢĂ,                                                         

               Vasile Pintilie                                       Contrasemnează,                                  
              SECRETARUL MUNICIPIULUI

FOCŞANI

                                                                    Eduard Marian Corhană                                  
Municipiul Focşani, 29 iunie 2010
Nr. 141
               ROMANIA                                          Anexa nr. 1 la  Hotararea nr. 141/2010
      JUDETUL VRANCEA


                  


CONSILIUL LOCAL AL 
MUNICIPIULUI FOCŞANI

Metodologia de functionare si autorizare a teraselor sezoniere amplasate pe domeniul public/privat al Municipiul Focşani şi pe proprietăţi particulare

Cap. I  Dispoziţii generale

Art.1 În înţelesul prezentei metodologii, următorii termeni se definesc astfel:

a)  terasă: suprafeţe de teren aparţinând domeniului public/privat al Municipiul Focşani şi pe proprietăţi particulare, situate în faţa unei cafenele, a unui restaurant, local public, unde sunt aşezate sau instalate mese pentru consumatori. 
b)  consumator: orice persoana fizică, care cumpără, dobândeşte, utilizează ori consumă produse sau servicii oferite de comercianţi în zonele publice;

c) comerciant: persoană juridică, întreprindere individuală, întreprindere familială, autorizaţi în condiţiile legii, care desfăşoară activităţi comerciale;

d) serviciul de alimentaţie publică: activitatea de pregătire, preparare, prezentare şi servire a produselor şi băuturilor pentru consumatori;

e) comerţ în zone publice: activitatea comercială în locaţii fixe sau mobile cu caracter permanent sau sezonier (ocazional);

f) zone publice: drumuri publice, străzi, pasaje publice, pieţe (altele decât cele agroalimentare), orice zonă destinată folosinţei publice, cu excepţia celor administrate special.

Art.2  Regulile generale, aplicabile funcţionării teraselor sezoniere pe raza municipiului Focşani sunt următoarele:
a. activitatea de alimentaţie publică, desfăşurată prin amenajarea teraselor sezoniere în zone publice şi proprietăţi particulare, se efectuează de persoane juridice, întreprinderi individuale şi întreprinderi familiale;
b. ocuparea amplasamentelor cu terase sezoniere se face în condiţiile prezentei proceduri; 
c. activitatea de alimentaţie publică în terasele amenajate pe domeniu public/privat, se poate desfăşura strict în perimetrul şi pe amplasamentul delimitat, fără posibilitatea de extindere în zonele învecinate; 

d. la locul desfăşurării activităţii de alimentaţie publică este obligatorie păstrarea curăţeniei, atât în zona publică ocupată, cât şi în perimetrul ei, amplasându-se recipienţi speciali pentru deşeuri;

e. este interzisă depozitarea deşeurilor şi ambalajelor de orice fel, a navetelor cu băuturi răcoritoare, bere sau altele în zona publică ocupată sau în perimetrul ei;
f. se interzice amplasarea pe carosabil a oricărui fel de obiecte (cutii, cărucioare, scaune, etc.) în scopul “rezervării” unuia sau mai multor locuri de parcare;
g. este interzisă orice lucrare improvizată cu folii, cartoane, prelate, etc. pentru protecţie împotriva precipitaţiilor sau soarelui;
h. este obligatoriu pentru comercianţii care desfăşoară activitatea comercială în terasele sezoniere amenajate să păstreze aspectul îngrijit al acestora, intervenind cu reparaţiile, recondiţionările, lucrările care se impun ori de câte ori este cazul;
i. comercianţii sunt obligaţi să respecte normele igienico-sanitare privind păstrarea, depozitarea şi desfacerea produselor în condiţiile prevăzute de actele normative în vigoare;

j. activitatea comercială care se desfăşoară în zone pietonale se autorizează sub condiţia imperativă de a nu stânjeni circulaţia pietonilor;
k. amenajarea constructivă a teraselor sezoniere va fi efectuată numai în baza autorizaţiei de construire eliberată de Primăria Municipiului Focşani, in conformitate cu prevederile Legii nr. 50/1991, privind autorizarea lucrarilor de constructii, cu completarile si modificarile ulterioare;

l. comercianţii care desfăşoară activităţi comerciale în zone publice sunt obligaţi să întrerupă, să suspende sau să restrângă activitatea în cazul efectuării unor lucrări edilitare;
m. comercianţii sunt obligaţi să respecte orarul de funcţionare, conform prevederilor legale în vigoare.

n. difuzarea muzicii pe terasele sezoniere se va face potrivit prevederilor legale, fără a tulbura liniştea publică;
o. dotarea unităţii, care funcţionează cu terasă sezonieră, cu aparat de monitorizare a zgomotului, prin care se poate deconecta sursa de zgomot în situaţia depăşirii limitei admise; acestă măsură se impune în cazul reclamaţiilor întemeiate şi a depăşirii nivelului de zgomot constatat şi determinat faţă de cel admis conform Normelor STAS din actele normative în vigoare; termen de conformare - 25 de zile de la data înştiintării, în condiţiile depăşirii nivelului de zgomot produs de instrumente muzicale şi alte aparate conectate la reţeaua electrică.
Cap. II  Criterii şi condiţii necesare funcţionării teraselor sezoniere amplasate pe domeniul public/privat al Municipiului Focşani
Art. 3 Terase sezoniere vor funcţiona cu respectarea următoarelor condiţii:

a)   mesele şi scaunele se aşează direct pe sol sau pe podiumuri, cu înălţimea de maxim 15 cm (fără a fi încastrate în trotuar), cu integrarea lor în ansamblul urban;

b)  amplasamentul trebuie să fie în imediata apropiere, de regulă alipit de unitatea de alimentaţie publică. Nu se autorizează terase la o distanţă mai mică de 5 m de intersecţii sau treceri de pietoni;

c)  suprafaţa ocupată de terasă se stabileşte în aşa fel încât să se rezerve pentru circulaţia pietonală un culoar minim de 1 m.  Nu se autorizează terasele pe trotuare mai înguste de 2 m;

d) terasele nu vor fi poziţionate pe locurile de staţionare din ampriza drumului, deoarece afectează zona de siguranţă a acestuia şi nici lângă bordura trotuarului;

e) zona publică destinată funcţionării teraselor sezoniere se delimitează cu elemente decorative, plante ornamentale, panouri din materiale transparente, etc, având înălţimea maximă de 80 cm;
f) la delimitarea amplasamentelor teraselor sezoniere se vor utiliza panouri din materiale moderne, care vor fi stabilite prin proiect de către arhitect, funcţie de zona in care va fi amplasată terasa;

g) amplasarea teraselor sezoniere pe domeniul public/privat se avizează de către Comisia Tehnică de Amenajare a Teritoriului şi Urbanism;
h) pentru ocuparea domeniul public/privat cu terase sezoniere, comercianţii datorează o taxă lei/mp/zi, aprobată anual de Consiliul Local, în condiţiile legii. Plata taxei se va efectua, în baza unei convenţii-cadru anexă la prezentul Regulament, anticipat ocupării domeniului public/privat, până cel târziu 25 ale lunii curente, pentru luna următoare, calculată pentru întreaga suprafaţă ocupată.

i) nu se aprobă funcţionarea teraselor sezoniere în zonele în care amplasamentele nu permit încadrarea în condiţiile stabilite prin prezentul Regulament;

j) sezonul de funcţionare a teraselor se încadrează în intervalul de timp 01.05 – 30.09 a fiecărui an.

k) amplasamentul nu trebuie să afecteze posibilitatea de acces şi intervenţie a mijloacelor de stingere a incendiilor;

l) detinatorii de terase cărora li se anulează autorizatia de functionare, sau care renunta la desfasurarea activitatii comerciale in terase sezoniere, sunt obligaţi prin convenţie să readuca terenul la starea iniţială.

CAP. III Procedura de aprobare, funcţionare şi autorizare a teraselor sezoniere

Art.4 Utilizarea domeniului public/privat al municipiului Focşani în vederea înfiinţării şi funcţionării teraselor sezoniere se face pe bază de convenţie eliberată de Serviciul juridic, contencios, administrarea domeniului public si privat, publicitate din cadrul Primariei Municipiului Focsani, conform anexei care face parte integrantă din prezentul Regulament, după aprobarea acestuia de catre Comisia Tehnică de Amenajare a Teritoriului şi Urbanism şi de către Consiliul Local al municipiului Focşani.
Art.5 Functionarea teraselor sezoniere se face numai in baza autorizaţiei de funcţionare eliberată de Serviciul autorizare agenti economici, libera initiativa din cadrul Primariei Municipiului Focşani, urmare convenţiei eliberate conform art. 4.
Art.6 (1) În vederea aprobarii, infiintarii si functionarii teraselor sezoniere, comerciantii vor depune la sediul Primariei Municipiului Focsani pana in ultima zi lucratoare a lunii ianuarie a fiecarui an, documentele:

· cerere prin care se solicita aprobarea amenajarii unei terase cu specificarea datelor de identificare a comerciantului (denumirea comerciantului, adresa sediului, codul fiscal, nr. înregistrare la Oficiul Registrului Comerţului);

· actele de constituire ca agent economic (certificatul de înregistrare, statutul, hotărarea judecătorească);

· certificatul constatator de la Oficiul Registrului Comerţului emis în temeiul art. 17, alin. (1), lit. b), din Legea nr. 359/2004, pentru  punctul de lucru; 

· tabel nominal cu acordul vecinilor pe orizontală şi pe verticală, cu viza asociaţiei de proprietari/locatari,  pentru unităţile de alimentaţie publică situate la parterul sau subsolul unei clădiri colective şi acordul proprietarilor din vecinătate până în 100 m pentru clădiri/locuinţe individuale.  

· certificatul de urbanism pentru amenajarea terasei specificand dacă face sau nu amenajări constructive, la care se anexează planul de situatie din care sa rezulte suprafata necesara pentru amplasarea terasei;

· plansa cu incadrarea in zona cu suprafaţa ocupată împrejmuită cu jardiniere, specificarea numărului de mese şi amplasarea meselor în plan;

· aviz de mediu eliberat de Agenţia de Protecţia Mediului, unde este cazul;

· buletin de analiză a nivelului de zgomot, atât pentru interiorul cât şi exteriorul localului, în cazul reclamaţiilor şi sesizărilor privind tulburarea liniştii publice;
          (2) Pentru terasele amplasate pe domeniul public/privat al municipiului Focsani, in conditiile depunerii de cereri pe parcursul anului, dupa data precizata la alin (1), cererile vor fi supuse aprobarii Comisiei Tehnice de Amenajare a Teritoriului şi Urbanism şi Consiliului local al municipiului Focşani. 
Art.7 (1) Serviciul autorizare agenţi economici şi liberă iniţiativă va proceda la verificarea documentatiei depuse, conform art. 6, alin (1).

          (2) Pentru terasele amplasate pe domeniul public/privat al Municipiului Focsani, se vor parcurge etapele :

· inaintarea documentatiei verificate către Serviciul urbanism, care va emite certificatul de urbanism şi va face demersurile necesare in vederea obtinerii acordului Directiei de Dezvoltare Servicii Publice Focsani privind amplasarea terasei pentru spatiul solicitat, avizului Comisiei Tehnice de Amenajarea Teritoriului şi Urbanism şi aprobării Consiliului Local al municipiului Focsani; 

· înaintează documentaţia depusă însoţită de certificatul de urbanism către Serviciul juridic, contencios, administrarea domeniului public şi privat, publicitate, în vederea întocmirii convenţiei de utilizare a domeniului public/privat pentru perioada de funcţionare a terasei (de maxim 5 luni); 

· Serviciul juridic, contencios, administrarea domeniului public şi privat, publicitate, va înainta câte un exemplar din convenţia de ocupare a domeniului public/privat către Serviciul autorizare agenţi economici şi liberă iniţiativă, în vederea eliberării autorizaţiei de funcţionare, precum şi Serviciului de Impozite şi Taxe Locale, în vederea înregistrării în evidenţele fiscale.

· Serviciul urbanism va proceda la predarea-primirea terenului pentru amplasarea terasei sezoniere pe baza autorizaţiei de funcţionare, a autorizaţiei de construire şi a convenţiei de ocupare a domeniului public/privat, dar şi la eliberarea terenului în termen de 5 zile de la data somaţiei, prin aducerea amplasamentului folosit la conditiile iniţiale, în cazul în care se impune. 

· Serviciul autorizare agenti economici, libera initiativa va elibera autorizatii lunare, in conditiile achitarii anticipat a taxei de ocupare a domeniului public stipulat in conventie. În condiţiile achitării anticipate a taxei pe mai multe luni, autorizaţia de funcţionare va fi eliberată pe o perioadă egală cu lunile pentru care a fost achitată taxa.
· Taxa pentru ocuparea domeniului public/privat pentru amenajarea de terase sezoniere se face venit la bugetul local. 

· Se va percepe taxa pentru ocuparea domeniului public/privat cu terase in perioada de extrasezon (01 oct. – 01 mai) de 25 % din valoarea taxei de ocupare a domeniului public/privat aferente perioadei de sezon, aprobată anual de Consiliul Local Focsani, pentru terasele care ocupă în continuare domeniul public în baza autorizaţiei de construire.

Art. 8 (1) Neplata lunara a taxei de ocupare a domeniului public/privat conduce la rezilierea conventiei, concomitent cu  suspendarea autorizatiei de construire.

            (2) Dupa expirarea duratei de valabilitate a conventiei privind ocuparea domeniului public/privat al municipiului, precum si in situatia prevazuta la alin (1), agentul economic are obligatia ca, in termen de 5 zile de la notificare, sa elibereze terenul prin aducerea amplasamentului folosit pentru functionarea terasei sezoniere la conditiile initiale, pe propria cheltuiala.

Art. 9 (1) Pentru terasele care au funcţionat în anul precedent cu avizul Consiliului local, care respectă acelaşi amplasament (suprafaţă, construcţie provizorie) şi nu au avut abateri de la Regulament, nu este necesară o nouă avizare din partea Consiliului local şi a Comisiei Tehnice de Amenajarea Teritoriului şi Urbanism, iar agentul economic va depune doar cererea de functionare a terasei, însoţită de documentele de autorizare, solicitate de prezentul regulament, în vederea încheierii convenţiei şi obţinerii autorizaţiei de funcţionare pentru anul în curs. 

(2) În caz contrar, se vor relua etapele prevăzute in Regulament, conform metodologiei de aprobare, autorizare şi funcţionare a teraselor sezoniere.
Art. 10 (1) Terasele sezoniere care fac obiectul prezentei proceduri vor funcţiona până la ora 22:00. Pot funcţiona între orele 22:00 – 24:00 numai cu acordul vecinilor pe orizontală şi pe verticală, cu viza asociaţiei de proprietari/locatari,  pentru unităţile de alimentaţie publică situate la parterul sau subsolul unei clădiri colective şi acordul proprietarilor din vecinătate până în 100 m pentru clădiri/locuinţe individuale.  

               (2) Pentru terasele care organizează, la cererea consumatorilor, mese festive şi alte asemenea în locaţii proprietate particulară, orarul de funcţionare poate depăşi ora 22:00, cu condiţia respectării normelor legale în vigoare privind ordinea şi liniştea publică. În acest scop, solicitantul va depune personal o notificare la Primăria Municipiului Focşani, la Poliţia Municipiului Focşani şi la Poliţia Comunitară a Municipiului Focşani, cu cel puţin 48 de ore înainte ca evenimentul să aibă loc, notificare în care va declara pe propria răspundere că va lua toate măsurile ce se impun pentru respectarea reglementărilor privind ordinea şi liniştea publică. În acest caz, lângă orarul de funcţionare se afişează anunţul “Rezervat”, cu precizarea perioadei rezervate.

               (3) În situaţia în care, în locaţiile prevăzute la alin. (2) nu s-a respectat prevederea din notificare, Primarul Municipiului Focşani va interzice desfăşurarea unor astfel de activităţi pe o perioadă cuprinsă între 1-3 luni.

Art. 11 În cazul unei reclamaţii întemeiate privind tulburarea ordinii şi liniştii publice, se va proceda la reducerea unilaterală a programului de funcţionare pe o perioadă de 30 de zile calendaristice, iar la reclamaţii repetate, care se confirmă, primarul va suspenda activitatea terasei şi va sesiza structurile competente în conformitate cu reglementările legale în vigoare.

Art. 12  Dispoziţiile prezentei proceduri sunt aplicabile şi pentru terasele amplasate pe terenuri proprietate particulară, cu excepţia Cap. IV, art. 13, alin. (1), lit. a), b), c), d).

Cap. IV  Sancţiuni şi contravenţii

Art. 13 (1) Constituie contravenţii, dacă nu au fost săvârşite în astfel de condiţii încât, potrivit legii penale, să constituie infracţiuni, şi se sancţionează după cum urmează:
a) Depăşirea suprafeţei amplasamentului terasei de către agentul economic pentru care s-a emis convenţia, se sancţionează cu amendă de la 100 la 500 lei şi cu plata taxelor pentru suprafaţa depăşită care se vor calcula de la data emiterii convenţiei şi până la intrarea în legalitate. 

b) Depăşirea de catre agentul economic a perioadei de valabilitate a conventiei se sanctioneaza cu amenda de la 100 la 500 lei si privarea dreptului de a mai functiona cu terase sezoniere in municipiul Focsani, precum si cu obligatia de eliberare a terenului si amenajarea acestuia pe cheltuiala sa.

c) Ocuparea domeniului public/privat fara detinerea conventiei şi funcţionarea fără autorizaţie de funcţionare se sanctioneaza cu amenda de la 500 la 2000 lei şi plata taxei de ocupare a domeniului public de la data incehierii procesului verbal de constatare a contravenţiei şi până la eliberarea terenului, cu obligatia eliberarii terenului si amenajarii acestuia pe cheltuiala sa. 

d) Neaducerea amplasamentului folosit pentru funcţionarea terasei sezoniere de către agentul economic a carei autorizatie de functionare a fost anulata sau care a renuntat la desfasurarea activitatii comerciale in terase sezoniere, se sancţionează cu amendă de la 1000 la 2000 lei şi plata cheltuielilor efectuate de Primăria Municipiului Focşani, aferente eliberării terenului.
e) Nerespectarea orarului de funcţionare constituie contravenţie şi se sancţionează cu amendă de la 400 lei la 4000 lei.
f) Nerespectarea prevederilor cap. I, art. 2, lit. o), se sancţionează cu amendă de la 400 la 1000 lei şi suspendarea activităţii terasei sezoniere până la intrarea în legalitate.
(2) Contravenţiilor prevăzute mai sus li se aplică în mod corespunzător dispoziţiile Ordonanţei Guvernului nr. 2/2001 privind regimul juridic al contravenţiilor. Contravenţiile se constată şi se sancţionează de către Primarul municipiului Focşani, prin împuterniciţii acestuia, conform prevederilor legale în vigoare.

    PREŞEDINTE DE ŞEDINŢĂ,                       

              Vasile Pintilie                                                                                             

       Contrasemnează,                                  

              SECRETARUL MUNICIPIULUI
FOCŞANI                                                                                                                                                   
                                              

                                                                              Eduard Marian Corhană                                  

       ROMÂNIA                                          Anexa nr. 2 la Hotărârea nr. 141/2010                                                                                                                                                                                                                                             JUDEŢUL VRANCEA

MUNICIPIUL FOCŞANI                                       

   CONSILIUL LOCAL

CONVENŢIE

     Încheiată  astăzi, _______________2010   

              Având în vedere metodologia de aprobare, functionare si autorizare a teraselor sezoniere amplasate pe domeniul public/privat al municipiul Focşani şi pe proprietăţi particulare, s-a procedat la încheierea prezentei convenţii:

 ÎNTRE:

CONSILIUL LOCAL AL MUNICIPIULUI FOCŞANI, cu sediul în str. Dimitrie Cantemir nr.1 bis, reprezentat de Primar, în calitate de locator____________________________ şi__________________________________, cu sediul în_______________________________, reprezentată prin ______________________________________________ administrator, având CUI ______________________, cont nr.______________________, deschis la_____________, în calitate de locatar, 
CAP. I OBIECTUL  CONVENŢIEI:

              Art. 1.  Obiectul convenţiei îl constituie ocuparea terenului apartinând domeniului public/privat al municipiului Focşani pentru amplasarea unei terase sezoniere în suprafaţa de _______ mp, teren situat în str. _______________________________.

CAP. II  DURATA  CONVENŢIEI :

Art. 2.  Prezenta convenţie se încheie pe o durată de _______________ zile de la data de _______________ la data _____________.

Perioada de functionare a terasei sezoniere este de ____ zile de la __________________

CAP. III  CUANTUMUL TAXEI:

Art. 3. Taxa de utilizare a domeniului public/privat in vederea amplasarii  terasei sezoniere este de _______lei/mp/zi, pentru perioada in care isi desfasoara activitatea comerciala in terasa si pentru care are autorizatie de functionare . Pentru lunile in care comerciantul nu desfasoara activitate comerciala taxa se reduce cu 50% ;

             CAP. IV  MODALITATEA DE PLATĂ:

               Art. 4. Taxa pentru ocuparea domeniului public si privat mentionata la Cap. III art 3. va fi achitata anticipat, lunar, pana pe data de 25 ale lunii curente pentru luna urmatoare, pentru intreaga suprafata ocupata de terasa, prin caseria propie a Primariei Municipiului Focşani sau prin virament in contul RO71 TREZ 69121160250 XXXXX deschis la Trezoreria Municipiului Focşani. 
Pentru prima luna taxa va fi achitata inainte de semnarea conventiei..

                  CAP. V DREPTURILE ŞI OBLIGAŢIILE PĂRŢILOR :

         Art. 5 Consiliul Local al Municipiului Focşani in calitate de locator are urmatoarele obligatii:

· sa predea pe baza de proces verbal terenul prevazut la CapI art.1 liber de orice sarcina 

· sa elibereze lunar autorizatia de functionare conform prevederilor legale in vigoare

· sa respecte clauzele contractuale

Consiliul Local al Municipiului Focsani in calitate de locator are urmatoarele drepturi:

- să efectueze de controale periodice privind indeplinirea clauzelor contractuale si a Regulamentul de organizare şi funcţionare a teraselor sezoniere amplasate pe domeniul public/privat al municipiul Focşani;
· să aplice de sanctiuni conform actelor normative in vigoare;
· să priveze comercianutul  de dreptul de a mai functiona cu terase sezoniere in municipiul Focsani, in conditiile depasirii de catre acesta a perioadei de valabilitate a conventiei  

-     să modifice prin act adiţional taxa pentru utilizarea domeniului public/privat ori de câte ori se impune, ca urmare a modificării acesteia prin hotărâri ale Consiliului Local;

__________________________________ în calitate de locatar are urmatoarele obligatii:

· sa plateasca taxele de utilizare domeniu public lunar, anticipat la termenele prevazute la Cap IV, art 4;
· sa respecte amplasamentul predat conform procesului verbal;
· sa asigure pasnica si linistita folosinta a terenului pe perioada derularii prezentei conventii

· sa elibereze terenul prin aducerea amplasamentul folosit pentru terasa la conditiile initiale, pe cheltuiala proprie, dupa expirarea duratei de valabilitate a conventiei, precum si in conditiile  incetarii conventiei prin vointa partilor; 

· sa respecte clauzele contractuale.
_____________________________________ in calitate de locatar are urmatoarele drepturi:

· să solicite incetarea perioadei de functionare a terasei pe parcursul derularii conventiei;
· să platească anticipat taxa utilizare domeniu public pe o perioada mai mare de o luna.
                   CAP. VI CONTROLUL :

                   Art. 6. Controlul asupra modului în care se respectă prevederile prezentei convenţii se efectuează de împuterniciţii Primăriei Municipiului Focşani.

                  VIII. INCETAREA CONVENŢIEI:


     Art. 7 Conveţia poate  înceta din următoarele cauze:

·  acordul de voinţă al părţilor ;

-   schimbarea destinaţiei terenului, decât cea pentru care s-a încheiat prezenta convenţie;

                   -     expirarea termenului sau la data încheierii convenţiei;

                  -      neplata anticipata a taxei de utilizare a domeniului public.

 CAP. VIII   LITIGII:

                 Art. 8. Litigiile, de orice fel, ce vor decurge din exercitarea prezentei convenţii, dacă nu vor fi soluţionate pe cale amiabilă, vor fi rezolvate prin instanţa de judecată .

                Art. 9. Pe toată durata derulării convenţieii,cele doua părţi se vor supune legislatiei, în vigoare,  în România. 

               CAP. IX  FORŢA  MAJORĂ :

               Art. 10. În caz de forţă majoră, părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 5 (cinci) zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

              Art. 11.  Dacă în termen de 30 zile de la declararea forţei  majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celeilalte părţi. 

             De asemenea, fiecare parte are obligaţia de a face cunoscut, în scris, încetarea condiţiei de forţa majoră .


   CAP. X    DISPOZIŢII   FINALE :

             Art. 12. Prezenta convenţie înregistrată la nr. ________________, s-a încheiat în 3 (trei) exemplare, din care un exemplar se înmânează locatarului.

                       LOCATOR                                                                     LOCATAR

Cosiliul Local al Municipiului Focşani                                  ________________________
    PREŞEDINTE DE ŞEDINŢĂ,                                                         

                Vasile Pintilie                                       Contrasemnează,                                  
              SECRETARUL MUNICIPIULUI

FOCŞANI

                                                                        Eduard Marian Corhană  

